Izvješće o DESI-ju služi za praćenje napretka država članica u području digitalizacije. Hrvatska je ukupno osvojila 22. mjesto od 28. država članica.

Hrvatska je na ljestvici digitalnog razvoja društva i gospodarstava u konkurenciji svih članica EU zauzela 22. mjesto u ukupnom zbiru pokazatelja od 28 država članica. Najrazvijenija je Danska, slijede Švedska, Finska i Nizozemska, dok su na začelju Europe Rumunjska, Grčka i Italija.

Hrvatski građani internetom se koriste više od prosjeka, a i poduzeća spremno uvode digitalne tehnologije, kazuje EU.

No, ono što je i dalje loše jest povezivost i cijene fiksnog interneta koje su visoke, ističe EU.

te kažu: Najveći izazov u pogledu digitalizacije za Hrvatsku predstavljaju loši rezultati u području povezivosti – tek 27. mjestu jednako kao i lani. Dostupnost širokopojasne veze u ruralnim područjima i pokrivenost brzom širokopojasnom mrežom ograničene su. Osim toga, cijene fiksnog širokopojasnog pristupa i dalje su među najvišima u Europi. Točnije i dalje smo u toj potkategoriji na posljednjem mjestu jednako kao i lani. Dominantni ili povijesni operator zajedno sa svojim društvima kćerima (u prijevodu Hrvatski telekom uz Iskon i Optimu koja ima i H1) ima veoma visok tržišni udio.

Što će se promijeniti uvođenjem eura i hoće li sve poskupjeti:

U području e-uprave Hrvatska ostvaruje spor napredak te je i dalje na 25. mjestu. Broj je korisnika usluga e-uprave iznad prosjeka EU-a, ali nije ostvaren napredak u pružanju tih usluga.

Hrvatska ostvaruje dobre rezultate u pogledu otvorenih podataka i usluga e-zdravstva. Kako bi u potpunosti iskoristila prednosti digitalne transformacije, Hrvatska mora poboljšati svoju širokopojasnu infrastrukturu.

Hrvatska pripada skupini manje uspješnih zemalja prema ocjeni EU, te obrazlažu kako je nakon izbora u rujnu 2016. nova vlada osnovala je Središnji državni ured za razvoj digitalnog društva. Njegova je misija pružati stručnu podršku Vladi Republike Hrvatske pri razvoju digitalne infrastrukture i javnih digitalnih usluga te popularizacija razvoja digitalnog društva u svim područjima života i djelovanja hrvatskih građana, gospodarstva i javnog sektora. U tijeku je ažuriranje digitalnih strategija, koje bi trebale biti objavljene do kraja godine, pojašnjava EU.